open-index/open-wikipedia-markdown huggingface dataset:
קים תומסון

**קים תומסון** (באנגלית: **Kim Thomson**; נולדה ב-1964) היא שחקנית בריטית שהופיעה בתיאטרון, בטלוויזיה ובקולנוע החל מתחילת שנות השמונים של המאה העשרים הן בבריטניה והן בארצות הברית.

## ביוגרפיה
תומסון נולדה בסקוטלנד לאב סקוטי ואם אירית. הוריה נפרדו שהייתה בת שלוש והיא גדלה בסארי אצל הורי אביה, שהיו במקור מאלואה (Alloa). בגיל שש נשלחה לפנימיה למשך חמש שנים. זמן רב אחרי כך אמרה בראיון שצריך לבטל את הפנימיות.

את הכשרתה כשחקנית רכשה תומסון בבית הספר Central School of Speech and Drama.

הופעתה הראשונה של תומסון בתפקיד ראשי הייתה בסרט "Stealing Heaven" משנת 1988 לצדם של דרן דה לינט ודנהולם אליוט. שנה אחר כך ב-1989 גילמה את אסטלה במיני-סדרה "תקוות גדולות" בבימויו של קווין קונור, יחד עם ג'ין סימונס, שגילמה את אסטלה בסרט הקולנוע מ-1946, בתפקיד מיס האווישם. עוד ב-1989 שיחקה תומסון בתפקיד קורדליה במחזה "המלך ליר" בבימויו של ג'ונתן מילר. על הופעתה זו נכתב ב-"British Theatre Yearbook" ש"לעיתים רחוקות אפשר לראות מי שמשתווה לקורדליה של קים תומסון".

ב-1992 שיחקה תומסון בתפקיד הנשי הראשי בסדרת הטלוויזיה "Virtual Murder". ב-1994 הופיעה שוב בתפקיד ראשי בסדרת הדרמה התקופתית "The Wanderer". בהמשך השתתפה במספר רב של סרטים ותוכניות טלוויזיה, לרוב כשחקנית אופי, כגון דמות העיתונאית בסרט "יומני הנסיכה 2: אירוסין מלכותיים" משנת 2004.

ב-1997 גילמה את דמותה של ליידי צ'ילטרן במחזה "בעל אידיאלי". ב-2001 שיחקה בתפקיד אירינה בהפקת התיאטרון בווסט אנד של המחזה "הדוד וניה" בבימויו של פיטר גיל.

בשנת 2008 הופיעה תומסון בסדרה הבלשית "The Bill" של רשת ITV, בתפקיד הבריסטר נעמי וודס אשתו של הבלש ג'ייקוב בנקס.

במרץ 2009 החלה לשחק בתפקיד קבוע באופרת הסבון "אמרדייל" של ITV1, בתפקיד פיי לאמב. בסוף 2009 חתמה על חוזה חדש להמשך הופעתה בתוכנית. בינואר 2011 פורסם שהיא עוזבת את הסדרה בהמשך אותה שנה.

### חיים אישיים
ב-2010 סיימה תומסון תואר בפוליטיקה, פילוסופיה והיסטוריה באוניברסיטת לונדון.

## פילמוגרפיה

## תפקידים בתיאטרון

## קישורים חיצוניים
* 

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקניות תיאטרון אנגליות
קטגוריה:בריטיות שנולדו ב-1959
קטגוריה:בריטים שנולדו ב-1959
טקסטילשצ'יק קמישין

**מועדון הכדורגל "טקסטילשצ'יק קמישין"** (ברוסית: **Футбольный клуб «Текстильщик» Камышин**) הוא מועדון כדורגל מהעיר קמישין שבמחוז וולגוגרד.

המועדון נוסד ב-1956. בשנים 1987–2008 המועדון התמודד בליגות המקצועניות של אליפויות רוסיה. ברם, מאז 2009 משתתפת באליפות מחוז וולגוגרד, במסגרת הליגה החובבנית.

הקבוצה התמודדה במשך 5 עונות בליגת העל הרוסית בכדורגל כשהישג השיא שלה הוא מקום 4 בעונת 1993. בעונת 1994/1995 העפילה עד לשלב 16 האחרונות בגביע אופ"א. בגביע הרוסי העפילה הקבוצה לשלב רבע גמר בעונת 1995/1996.
## שמות הקבוצה
* 1956-1957 — "הדגל האדום"
* 1958-1959 — "טקסטילשצ'יק"
* 1960-1963 — "סטארט"
* 1964-1996 — "טקסטילשצ'יק"
* 1996 — "אנרגיה-טקסטילשצ'יק"
* 1997 — "אנרגיה"
* 1998 — "רוטור-קמישין"
* משנת 1999 — "טקסטילשצ'יק"
## היסטוריה
המועדון נוסד לראשונה בשנת 1956.

המועדון התמודד באליפות ברית המועצות מאז 1988, במסגרת הליגה הסובייטית השנייה.

לאחר התפרקות ברית המועצות הקבוצה התמודדה במשך 5 עונות רצופות בליגת העל הרוסית, כשהישג השיא שלה היה מקום 4 בעונת 1993, שהבטיח לקבוצה השתתפות במפעלים האירופיים. בסיום העונה שני שחקני הקבוצה אולג ילישב ואנדריי סמורוקוב נכללו ב"נבחרת העונה של הליגה". בעונת 1994/1995 הקבוצה גברה על בֵּקֵשצ'בַּה 1912 בתוצאה 6-1 ובהמשך פגשה את נאנט והפסידה בתוצאה 4-1 ובכך סיימה את עונת הבכורה שלה במפעל בשלב 16 האחרונות.

בהמשך, עקב בעיות כלכליות של המועדון, הוא נשר לליגות הנמוכות ובשנים 2003 - 2007 התמודד באזור "דרום" של הליגה השנייה. שתי עונות ברצף (2005, 2006), המועדון סיים את האליפות במקום האחרון והיה אמור לרדת לליגה השלישית ולהסתכן באובדן מעמדו כקבוצה מקצוענית. אולם, בהחלטה מיוחדת של ליגת הכדורגל המקצוענית הוחלט שהקבוצה תמשיך להתמודד בליגה השנייה. בעונת 2007 המועדון שוב סיים במקום האחרון והפעם ירד לליגה השלישית.

ב-2008 המועדון התמודד באליפות צ'רנוזמיה של הלידה השלישית. בעונה הבאה מסיבות כלכליות, סירבה להשתתף באליפות והמשיכה להתמודד באליפות מחוז וולגוגרד. בעונת 2012 זכתה בגביע המחוז.

## טקסטילשצ'יק במפעלים האירופיים

## הישגים לפי עונה (מאז 1987)

## שיאים
*ליגת העל הרוסית בכדורגל: מקום 4 בעונת 1993
*הגביע הרוסי בכדורגל: רבע גמר 1996/97

## קישורים חיצוניים
*אתר אוהדי הקבוצה
## הערות שוליים

קטגוריה:קבוצות כדורגל רוסיות
קטגוריה:קבוצות כדורגל ששיחקו בליגה הבכירה ברוסיה
קטגוריה:קבוצות כדורגל שהוקמו ב-1956
קטגוריה:מחוז וולגוגרד
ז'ואאו לורנסו

**ז'ואאו מנואל גונסלווש לורנסו** (בפורטוגזית: **João Manuel Gonçalves Lourenço**; נולד ב-5 במרץ 1954) הוא מדינאי אנגולי המכהן כנשיאה מאז שלהי 2017. לפני כן, היה שר ההגנה בשנים 2014–2017. מאז שנבחר לנשיאות, הוא סגן נשיא התנועה העממית לשחרור אנגולה, מפלגת השלטון. הוא היה המזכיר הכללי של המפלגה בשנים 1998–2003.

## ביוגרפיה
לורנסו נולד בראשית מרץ 1954, וגדל במשפחה מעורבת פוליטית בת עשרה ילדים. אביו, סקויירה ז'ואאו לורנסו (1923–1999), יליד מלאנז'ה, היה פעיל לאומן ואח מוסמך, שנשלח לשלוש שנות מאסר באנגולה הפורטוגזית בעוון פעילות פוליטית בלתי חוקית. אמו, יוזפה גונסלווש סיפריאנו לורנסו (1928–1998) הייתה חייטת ילידת נמיביה. הוא רכש השכלה יסודית ותיכונית בבירת אנגולה, לואנדה.

לורנסו למד במכון התעשייתי של לואנדה. הוא החל את הקריירה הצבאית שלו במסרת מאבק נגד פורטוגל במהלך מלחמת העצמאות של אנגולה ונלחם מטעם שורות התנועה העממית לשחרור אנגולה במלחמת האזרחים באנגולה. לורנסו התאמן בארטילריה ולאחר מכן נהפך לקצין פוליטי בחזית. ב-1978, לורנסו נסע לברית המועצות ולמד ב"אקדמיית לנין העליונה", אקדמיה צבאית בה המשיך את אימוניו הצבאיים והשלים תואר שני במדעי ההיסטוריה. לורנסו שב לאנגולה ב-1982. כשהוא קצין צבאי מוערך, פנה לורנסו לפוליטיקה הלאומית וב-1984 מונה למושל פרובינציית מושיקו.

ראשית הקריירה הפוליטית של לורנסו הייתה מוגבלת לקצין האחראי לשמירה על מורל החיילים. בעקבות מינויו למושל פרובינציית מוקסיקו ב-1984, המשיך לטפס במעלה שורות המפלגה השולטת. לורנסו כיהן כנשיא הקבוצה הפרלמנטרית של התנועה העממית באספה הלאומית בשנים 1993–1998.

בקונגרס המפלגה, הוא נבחר למזכיר הכללי של התנועה ב-12 בדצמבר 1998. בחירתו הייתה פרי רעיונו של ז'וזה אדוארדו דוש סנטוש, שראה בלורנסו כיורשו העתידי. עם זאת, לאחר שדוש סנטוש אמר ב-2001 כי לא יתמודד מחדש לנשיאות, לורנסו הביע בגלוי עניין להפוך למועמד התנועה העממית לנשיאות, ובכך פגע ביחסיו עם הנשיא דוש סנטוש, שלא באמת פרש מהנשיאות אלא הודיע זאת על מנת לחשוף יריבים פוליטיים. הוא מונה לשר ההגנה באפריל 2014, ובאוגוסט 2016 נבחר לסגן נשיא התנועה העממית.

בשלהי אוגוסט 2017 נבחר לורנסו לנשיא אנגולה, לאחר 38 שנות שלטונו של דוש סנטוס. באוגוסט 2022 נבחר לכהונה נוספת.

## קישורים חיצוניים

## הערות שוליים

קטגוריה:פוליטיקאים אנגולים
קטגוריה:שרי הגנה
קטגוריה:ילידי 1954
גרין גודס

**גרין גוֹדֶס** (באנגלית: **Green Goddess**, שם נוסף: **Bedford RLHZ Self Propelled Pump**) היא כבאית מתוצרת יצרנית הרכב המסחרי הבריטית **Bedford Vehicles** , אשר יוצרה בין השנים 1953–1956.

דגמי "גרין גודס" יוצרו עבור שירותי הכבאות הבריטים (AFS)  המסונף למשרד הפנים (בריטניה) ועבור הצבא הבריטי.

דגם ה"גרין גודס" התבסס על סדרת "Bedford RL series".

נבנו 5,150 יחידות. 4,311 יחידות עבור בריטניה, 520 יחידות עבור סקוטלנד, 189 יחידות עבור ויילס, ו-130 יחידות עבור אירלנד.

## ציוד

* בגרסת דגמי ההנעה הכפולה 4x4, מכל בקיבולת של 4,500 ליטר מים
* בגרסת דגמי הנעה 4x2, מכל בקיבולת 900 גלון (3,406 ליטר) מים, יכולת שחרור מים של עד 300 גלון (1,135 ליטר) לדקה
* בדגמי "גרין גודס" הורכבו סולמות באורך 15 רגל (4.572 מטר)
* 1,600 רגל (487.68 מטר) של צינורות מים

## הנעות "גרין גודס"
* 2x4
* הנעה כפולה 4x4

## תמונות

קובץ:Yellow Green Goddess.jpg | "גרין גודס"
קובץ:Bedford Fire Truck (1814788718).jpg | "גרין גודס"
קובץ:Spirit of Independence Green Goddess, 9 September 2014.jpg | "גרין גודס"



קובץ:Vintage vehicle at the Wirral Bus & Tram Show - DSC03260.JPG | "גרין גודס" בשירות הצבא
קובץ:Bedford Green Goddess W&P.JPG | "גרין גודס" בשירות הצבא
קובץ:Museum of Flight Bedford Green Goddess.jpg | "גרין גודס" בשירות הצבא
קובץ:Green Goddess pump.JPG | משאבת ה"גרין גודס"
קובץ:Green Goddess hose.JPG | מערכת צנרת המים של ה"גרין גודס"
קובץ:Green Goddess, Birkenhead 3.JPG | "גרין גודס" בשירות הצבא
קובץ:Green Goddess, Birkenhead 1.JPG | "גרין גודס" בשירות הצבא
קובץ:Green Goddess 5.jpg | "גרין גודס" בשירות הצבא
קובץ:November 2007 NTHC Bonfire Night 006 (2).JPG | "גרין גודס" בשירות הצבא
קובץ:Green Goddess motorised pump NYV 794 on water supply duty at Birkenhead Park - Birkenhead Park Festival of Transport 2012.jpg | "גרין גודס" בשירות הצבא
קובץ:Sandbank marina - geograph.org.uk - 1210688.jpg | "גרין גודס" בשירות הצבא


## ראו גם
* בדפורד CA
* בדפורד VAM
* בדפורד סוג S

## קישורים חיצוניים

* 
* 
* 
* 
* 

## הערות שוליים

קטגוריה:כלי רכב שהושקו ב-1953
קטגוריה:כבאיות
קטגוריה:כלי רכב בריטיים
קטגוריה:רכבי בדפורד
קטגוריה:כלי רכב צבאיים
אגם בליה

ממוזער
**אגם בֶּליָה** (ברומנית: **Lacul Bâlea**) הוא אגם קרחוני, הנמצא במרומי הרי פגרש (Făgăraș) שבמרכז רומניה, בגובה 2,034 מטר.

ניתן להגיע אל האגם מכביש טרנספגרשאן במהלך הקיץ (במהלך החורף הכביש חסום בחלקו), או במהלך כל השנה בעזרת רכבל בשם Bâlea Cascadă.

בשנת 2006 נוסד מלון הקרח הראשון במזרח אירופה בקרבת האגם.

## קישורים חיצוניים

## הערות שוליים

בליה
קרחון דינסמור

**קרחון דינסמור** (באנגלית: **Dinsmoor Glacier**) הוא קרחון הזורם מהקצה הדרומי של מישור דיטרויט בחוף נורדנשלד בארץ גרהאם שבאנטארקטיקה. הקרחון זורם מזרחה בין פסגת דארזאלאס להר אליוט, ונשפך אל מפרץ מונדראגה.

גובהו של הקרחון 533 מטרים מעל פני הים.
## היסטוריה
הקרחון מופה מתוך סקרים שבוצעו על ידי הסקר האנטארקטי הבריטי (שנערך בין השנים 1960–1961). הוא נקרא על שם צ'ארלס דינסמור, ממציא מהעיר וורן בפנסילבניה שבארצות הברית, אשר המציא בשנת 1886 את המזקו"ם (המאפשר לכלי רכב לנוע באנטארקטיקה).

## לקריאה נוספת
• Jeffrey S. Kargel, Gregory J. Leonard, Michael P. Bishop, Andreas Kääb, Bruce H. Raup, Editors **[https://books.google.co.il/books?id=sdkkBAAAQBAJ&pg=PA852&lpg=PA852&dq=Dinsmoor+Glacier&source=bl&ots=WK5oTlkd5N&sig=-luo1r7PG5gGZ0LtIdIoTyDElJQ&hl=en&sa=X&ved=0ahUKEwjA2eiW5uHaAhXK_qQKHWYxAoY4ChDoAQgrMAI#v=onepage&q=Dinsmoor%20Glacier&f=false Global Land Ice Measurements from Space]**, P 725

## קישורים חיצוניים
* קרחון דינסמור באתר הסקר הגאולוגי של ארצות הברית
* קרחון דינסמור באתר מרכז המידע האנטארקטי של ממשלת אוסטרליה
* קרחון דינסמור באתר הגאזט האנטארקטי SCAR של ממשלת אוסטרליה
* נסיגת קרחונים בחוף נורדנשלד
* תצלום לוויין של קרחון דינסמור

## הערות שוליים

דינסמור
לולה פורנר

**לולה פורנר** (בספרדית: **Lola Forner**; נולדה ב-6 ביוני 1960) היא שחקנית ספרדייה.

## ביוגרפיה
פורנר נולדה באליקנטה, ב-1979 היא הוכתרה כמיס ספרד והתחרתה בתחרויות מיס עולם 1979 ומיס אירופה 1980.

היא ידועה בכך ששיחקה בסרטי ג'קי צ'אן וביניהם "פרויקט א" כבתו של אדמירל בריטי, "ארוחות על גלגלים" כקייסת, ב-1987 שיחקה בסרט הספגטי "האפאצ'י הלבן" לצד צ'ינציה דה פונטי, ב-1990 גילמה את איזבלה מאורגון, מלכת פורטוגל, המלכה רעיה של מנואל הראשון, מלך פורטוגל בסרט היסטורי שהוקרן בפסטיבל קאן.

מ-2008 עד 2009 שיחקה תפקיד משני בטלנובלה המקסיקנית "בשם האהבה".

ב-1980 ו-1988 הייתה חברה בצוות השיפוט הספרדי באירוויזיון.

פורנר נשואה ואם לבן.

## קישורים חיצוניים

קטגוריה:זוכות מיס ספרד
קטגוריה:משתתפות בתחרות מיס אירופה
קטגוריה:משתתפות בתחרות מיס עולם 1979
קטגוריה:שחקניות קולנוע וטלוויזיה ספרדיות
קטגוריה:ספרדיות שנולדו ב-1960
קטגוריה:ספרדים שנולדו ב-1960
קלמנס העשירי

**קלמנס העשירי** (בלטינית: **Clemens X**; 13 ביולי 1590 – 22 ביולי 1676; נולד בשם **אמיליו בונוונטורה אלטיירי** Emilio Bonaventura Altieri) היה אפיפיור מ-29 באפריל 1670 ועד מותו.

## תולדות חייו לפני היבחרו
נולד ברומא כבן למשפחת אלטיירי שהשתייכה לאצולה הרומאית העתיקה וקיימה קשרי נישואין עם משפחת קולונה ומשפחת אורסיני. אמו ויטוריה דלפיני הייתה בת למשפחת אצולה ונציאנית, אחיה כיהן כמפקד העליון של צבא מדינת האפיפיור.

בשנת 1611 קיבל תואר דוקטור מהקולג' הישועי ברומא והוסמך לכמורה. בשנת 1623 נשלח כחבר המשלחת האפיפיורית לפולין. שנה לאחר מכן מונה על ידי אורבנוס השמיני לבישוף של קאמרינו ולמושל לורטו וחבל אומבריה. האפיפיור אינוקנטיוס העשירי שלח אותו ב-1644 כנונציו לממלכת נאפולי, תפקיד בו כיהן עד 1652.

האפיפיור קלמנס התשיעי ראה בו את איש אמונו. הוא מינה אותו ב-1667 לממונה על מגורי האפיפיור (*maestro di camera*), לשר האוצר של מדינת האפיפיור ולראש ועדת הבישופים בקוריה הרומאית. לפני מותו ב-1669 העלה אותו האפיפיור למעלת קרדינל, (בגיל 79) ולחש לו על ערש דווי שהוא יהיה ממלא מקומו.

## בחירתו ואפיפיוריותו
עם מותו של קלמנס התשיעי, ב-9 בדצמבר 1669 התכנסה קונקלווה שהגיעה עד מהרה למבוי סתום, כאשר איש מבין המועמדים לא הצליח להשיג רוב, בשל היריבות בין הסיעה שתמכה בצרפת לבין זו שתמכה בספרד. לבסוף, לאחר ארבעה חודשים ללא כל התקדמות, החליטו הקרדינלים לפנות למנהג קדום ולבחור את הקרדינל המבוגר ביותר (שמטבע הדברים, כהונתו תהיה קצרה ותאפשר את המשא ומתן לגבי יורשו ללא לחץ). היה זה אלטיירי, שזכה בתארו פחות משנה לפני כן, בצעד שסימל את סימונו על ידי קודמו כיורש. אלטיירי נטל לעצמו את השם קלמנס, המצביע על המשכיות קודמו בתפקיד.

בשל גילו המתקדם, מצב בריאותו הרעוע (הוא סבל מהתקפי שיגדון ועיוותים בגפיים כתוצאה מכך) וזכרונו שנטה לבגוד בו; הסתמך האפיפיור במידה רבה על אחיינו, הקרדינל פאולוצי-אלטיירי.

בין צעדיו היה ייסוד של בישופות בקוויבק, הכפופה ישירות לכס הקדוש ומינויו של פרנסואה דה לאוול לבישוף הראשון שם.

כריסטינה, מלכת שוודיה, שהייתה תושבת רומא וידידתו של האפיפיור הקודם, הצליחה לשכנע את האפיפיור להורות על הפסקת מנהג רדיפת היהודים ברחובות רומא במהלך ימי הקרנבל.

## קישורים חיצוניים

* תפקידים
* ערך באנציקלופדיה הקתולית
* "כתר משולש" אודות קלמנס העשירי
* 
* 

נונציו
קטגוריה:אפיפיורים איטלקים
קטגוריה:אפיפיורים במאה ה-17
קטגוריה:ילידי 1590
קטגוריה:נפטרים ב-1676
איליה גרקוס

**איליה לאונידוביץ' גרקוס** (ברוסית: **Илья Леонидович Геркус**; נולד ב-30 ביולי 1972, לנינגרד) הוא איש עסקים ועסקן ספורט רוסי. כיהן כמנכ"ל מועדון הכדורגל לוקומוטיב מוסקבה מקיץ 2016 עד דצמבר 2018.

## ביוגרפיה
סיים את לימודיו באוניברסיטת סנקט פטרבורג לכלכלה וכספים, בהתמחות בניהול פיננסי. מאז 2001, עבד בחברת ראיית החשבון ארנסט אנד יאנג. בשנת 2004, ניהל את כספי חברת ההחזקות "פרנסוס-APK".

משנת 2008 עבד במועדון הכדורגל "זניט": תחילה כסגן המנהל הכללי לכלכלה וכספים ומשנת 2011 — כסגן הפיתוח אסטרטגי.

במקביל עבד כיועץ לנשיא ליגת העל הרוסית בכדורגל סרגיי פריאדקין והיה זה שחתם בשם הליגה על חוזה החסות עם חברת MTS. גרקוס עבד בערוץ "ליגה TV" והשיק את ערוץ "הכדורגל שלנו" בפורמט HD. במשך שמונה חודשים הערוץ גייס 300 אלף מנויים.

בקיץ 2016, היושב ראש החדש של חברת הרכבות הרוסית אולג בלוזרוב הזמין את גרקוס לתפקיד מנכ"ל קבוצת הכדורגל "לוקומוטיב מוסקבה". התקשורת טענה שתפקיד מכריע במינויו שיחקו המלצותיהם של פריאדקין ואלכסנדר דיוקוב. בעת עבודתו בקבוצה מינה את אריק שטופלסהאוס למנהל ספורטיבי בקבוצה. במקביל לעבודתו בלוקומוטיב הוא הרצה גם בבית הספר RMA לעסקים במוסקבה.

בדצמבר 2018 נודע כי מונה לתפקיד ניהולי בהתאחדות הכדורגל הרוסית.

## קישורים חיצוניים

* 
* 
* 
* 

## הערות שוליים

קטגוריה:אנשי עסקים רוסים
קטגוריה:זניט סנקט פטרבורג: אישים
קטגוריה:עסקני ספורט רוסים
קטגוריה:לוקומוטיב מוסקבה (כדורגל)
קטגוריה:רוסים שנולדו ב-1972
יחסי מלזיה – סן מרינו

**יחסי מלזיה-סן מרינו** הם היחסים הדיפלומטיים הרשמיים שבין **[[מלזיה|פדרציית מלזיה]]** לבין **[[סן מרינו|הרפובליקה המרוממת של סן מרינו]]**.

## הסכמים דיפלומטיים
בין שתי המדינות נחתמו 3 הסכמים דיפלומטיים:

* הסכם על כינון יחסים דיפלומטיים רשמיים - 12 בנובמבר 2003
* הסכם למניעת כפל מס - 19 בנובמבר 2009
* הסכם בדבר קידום ההשקעות - 27 בספטמבר 2012

## יחסים כלכליים

* בשנת 2016, שווי הסחורה שיוצאה מסן מרינו למלזיה הגיעה לסך 298 דולר בלבד, הסחורה הייתה לא ידועה. באותה שנה, מלזיה לא ייצאה לסן מרינו אף סחורה.
* בשנת 2015, שווי הסחורה שיוצאה ממלזיה לסן מרינו הגיעה לסך 54.3 אלף דולר אמריקאי והיא כללה אבקת קקאו (100%).

## ייצוג

* מלזיה מיוצגת בסן מרינו על ידי שגרירות שהיא מחזיקה בסן מרינו, בירת סן מרינו.
* סן מרינו מיוצגת במלזיה על ידי קונסוליה כללית שהיא מחזיקה בקואלה לומפור, בירת מלזיה.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי אורוגוואי – אנטיגואה וברבודה

**יחסי אורוגוואי–אנטיגואה וברבודה** הם היחסים הבילטרליים בין **[[אורוגוואי|הרפובליקה המזרחית של אורוגוואי]]** לבין **[[אנטיגואה וברבודה]]**.
## יחסים כלכליים

* בשנת 2016, שווי הסחורה שיוצאה מאורוגוואי לאנטיגואה וברבודה הגיעה לסך 137 אלף דולר אמריקאי והיא כללה בעיקר בשר בקר קפוא, חלב, אוניות נוסעים ועוד. באותה שנה, אנטיגואה וברבודה לא ייצאה לאורוגוואי אף סחורה.
* בשנת 2013, שווי הסחורה שיוצאה מאורוגוואי לאנטיגואה הגיעה לסך 23 אלף דולר אמריקאי והיא כללה אורז וסוכר. באותה שנה, שווי הסחורה שיוצאה מאנטיגואה וברבודה לאורוגוואי הגיעה לסך 14.3 אלף דולר אמריקאי והיא כללה בעיקר ציורים, בגדים משומשים, כלי חרסינה ועוד.

## ייצוג

* אנטיגואה וברבודה אינה מיוצגת באורוגוואי, הן בדרג השגרירות והן בדרג הקונסולרי.
* אורוגוואי אינה מיוצגת באנטיגואה וברבודה, הן בדרג השגרירות והן בדרג הקונסולרי.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
הגלקסיה הלא-סדורה הננסית פגסוס

**הגלקסיה הלא-סדורה הננסית פגסוס** (באנגלית: **Pegasus Dwarf Irregular Galaxy**, נקראת גם בקיצור **PegDIG** ולפעמים גם **הגלקסיה הננסית פגסוס**, אך שם זה מתייחס גם ל ולכן פחות מקובל) היא גלקסיה לא-סדורה ננסית שנמצאת בקבוצת הכוכבים פגסוס במרחק של כ-3 מיליון שנות אור ממערכת השמש ושייכת לקבוצה המקומית.

## מאפיינים
לגלקסיה בהירות נראית מדרגה 12.5 והיא התגלתה ב-1950 על ידי האסטרונום אלברט וילסון בצילומים של מצפה הכוכבים פאלומר. הגלקסיה נמצאת מעט דרומית לקו המחבר את הכוכבים מרקב (α בפגסוס) ואלג'ניב (γ בפגסוס), כ-5.8 מעלות ממזרח למרקב וכ-10.8 מעלות ממערב לאלג'ניב. מרחקה מגלקסיית אנדרומדה הוא כ-1,600 שנות אור, אך ייתכן שלמרות המרחק הגדול היא קשורה אליה כבידתית ומהווה גלקסיית לוויין שלה, זאת משום שהיא נמצאת באותו המישור שבו נמצאות מספר גלקסיות לוויין אחרות המקיפות את גלקסיית אנדרומדה.
גודלה הזוויתי של הגלקסיה הוא כ-5 דקות קשת שממרחקה שקול לקוטר של כ-4,360 שנות אור, מסתה מוערכת בכ- מסות שמש, כאלפית ממסת שביל החלב, אך מסת הכוכבים הנראים שבה היא רק כ- מסות שמש כך שרובה הגדול של מסת הגלקסיה מורכבת מחומר אפל שטיבו אינו ידוע. המתכתיות הממוצעת של כוכבי הגלקסיה נמוכה למדי ועומדת על כ-4% מזו של השמש, נראה שהכוכבים שבשולי הגלקסיה הם זקנים יחסית וגילם נע בין 5 ל-10 מיליארדי שנים, בעוד שבמרכז הגלקסיה יש גם כוכבים צעירים יותר שגילם מיליארד שנים או פחות.

## קישורים חיצוניים

* 

## הערות שוליים

קטגוריה:קבוצת הכוכבים פגסוס
פגסוס הלא-סדורה
פגסוס הלא-סדורה
פינת הנצחה

[250px|ממוזער|שמאל|פינת הנצחה זמנית ליעל סדן, מנספות [אסון נחל צפית, בתיכון לאמנויות ע"ש צ'ארלס א' סמית' בירושלים]]
**פינת הנצחה** או **פינת זיכרון** היא אתר קטן יחסית המיועד להנצחת זכר אדם או מספר אנשים שהלכו לעולמם, הממוקמת לרוב בתוך בניין ציבורי או גן. מטרת פינת ההנצחה היא לשמר משהו מרוח הנפטר ולאפשר להתייחד עם זכרו. פינת הנצחה תכלול בדרך כלל את שמו של הנפטר וביוגרפיה קצרה שלו, דברים שכתב או שכתבו אודותיו, תצלום או ביטוי אמנותי ולעיתים גם ספר מבקרים בו רושמים באי המקום התרשמויות ותנחומים, פרחים ונרות נשמה.

**פינת הנצחה זמנית** היא ביטוי ספונטני, לעיתים מאולתר, המוקם על ידי מוסד עבודה או לימודים של הנספה או קבוצת חברים ואף אנשים זרים שהמוות הטרגי נגע בהם וחשו צורך להקימה. לעיתים הופכת פינת הנצחה זמנית לקבועה.

**פינת הנצחה וירטואלית** היא מיזם המתקיים באתר אינטרנט, שמטרתו להנציח נספים בדרך של העתקת אלמנטים פיזיים של פינות הנצחה אל המדיום הווירטואלי.

## ראו גם
* אתר הנצחה

## לקריאה נוספת
* אלי שילר ובנימין (בוג'ה) יוגב, "הנצחה וזיכרון בקיבוצים", גבריאל ברקאי ואלי שילר (עורכים), **"ובדמם הבוקר יעלה": זיכרון והנצחה בישראל**, אריאל, 2005 עמ' 43-48

קטגוריה:הנצחה
קטגוריה:זיכרון
ספר מבקרים

[250px|ממוזער|שמאל|שרת החוץ של נורווגיה, [אן-גרטה סטרום-אריקסן, כותבת בספר המבקרים של הפנטגון, 2007]]
[ממוזער|[בנימין נתניהו חותם על ספר המבקרים בבית הלבן במהלך מלחמת חרבות ברזל]]
**ספר מבקרים** או **ספר אורחים** הוא מחברת גדולה המוצבת באתרים מושכי קהל כגון מוזיאונים, אתרי הנצחה, אתרי נופש ובתי מלון המיועדת למבקרים המעוניינים לכתוב את התרשמותם מן המקום. הדברים מופנים הן לבעלי האתר והן למבקרים אחרים במקום. לעיתים מותירים מבקרים רישום אמנותי בספר כגון ציור או שיר.

לרוב מוצב ספר המבקרים בעמדה ייחודית, ההופכת את הכתיבה בספר לכעין טקס.

בתרבויות שונות נהוג להציב ספרי מבקרים גם באירועים כגון חתונות, ימי הולדת או הלוויות.

## לקריאה נוספת

* Chaim Noy, *Thank You for Dying for Our Country: Commemorative Texts and Performances in Jerusalem*, New York: Oxford University Press, 2015.


## קישורים חיצוניים


* Chaim Noy, "Mediation Materialized: The Semiotics of a Visitor Book at an Israeli Commemoration Site," *Critical Studies in Media Communication* 25,2 (2008) 175–195 (pdf; תקציר המאמר)


קטגוריה:ספרים
קטגוריה:הנצחה
דרור בונדי

**דרור בונדי** הוא דוקטור למחשבת ישראל, חוקר המתמחה בהגותו של אברהם יהושע השל. בונדי מלמד הגות יהודית מודרנית בדגש על משנתו של השל במכון שכטר, בעין פרת – המדרשה למנהיגות חברתית, במכינה הקדם-צבאית בית ישראל ובמבוע – בית מדרש ישראלי, וכן עורך ומתרגם של ספריו לעברית ופועל להפיץ את תורתו של השל בישראל ולהנגיש אותה לציבור הישראלי.

בונדי גדל בשבי שומרון, למד בישיבות ההסדר מעלה אדומים ושיח יצחק, ולימד בישיבת מקור חיים שבכפר עציון. בונדי הגיש את עבודת המאסטר שלו בשנת 2006 באוניברסיטת בר-אילן, בנושא: "תרגום" ב"פילוסופיה של היהדות" לאברהם יהושע השל. בשנת 2011 הגיש את עבודת הדוקטור שלו בנושא: גישתו הפרשנית של אברהם יהושע השל.

## חיבוריו
* **[https://www.idi.org.il/media/8782/heshel.pdf אלוהים, הומניזם ודמוקרטיה במשנתו של אברהם יהושע השל]**, המכון הישראלי לדמוקרטיה, ירושלים 2017
* **איכה? – שאלתו של אלוהים ותרגום המסורת בהגותו של אברהם יהושע השל**, הוצאת מרכז שלם, ירושלים 2008

ספרים שערך ותרגם:
* **התפילה: תשוקת האדם לאלוהים** (תרגם והוסיף מבוא: דרור בונדי; פתח-דבר מאת סוזנה השל), הוצאת ידיעות ספרים, 2016
* **קוצק – במאבק למען חיי אמת,** אברהם יהושע השל, (עריכה: דרור בונדי) ספרי מגיד – הוצאת קורן, 2015
* **אלוהים מאמין באדם – היהדות, הצדק החברתי והציונות של אברהם יהושע השל**, (ערך ותרגם: דרור בונדי), הוצאת דביר, אור יהודה, 2011
* **השבת: משמעותה לאדם המודרני**, (תרגום: אלכסנדר אבן-חן, עריכה: דרור בונדי), הוצאת ידיעות ספרים, 2004. ובמהדורה מתוקנת ב-2012.

## קישורים חיצוניים
* 
* אריאל הורוביץ, "אלוהים שאיננו דתי או ימני": שיחה עם דרור בונדי על השל והרבי מקוצק, אתר בית אבי חי, 6 באוקטובר 2015
**ממאמריו**:
* 
* 
* "איכה?" – פתח דבר ומבוא, בהוצאת מרכז שלם
* 
* "השבת של אברהם יהושע השל", נוסף כדברי סיום למהדורה המתוקנת של ספרו של השל, השבת (2012)
* 
* 
* 
* 
* 
* שיחת מבוא להגותו של השל בישיבת ההסדר בפ"ת
* פתיחת מסכת סוטה במרכז שטיינזלץ
* הזמנה לדיון על משמעות השואה בישראל, מכון כרם
* 

**ביקורת על ספריו**:
* תומר פרסיקו, דרור בונדי: השל על אלוהים והומניזם, בתוך בלוג: מינים, 19 ביוני 2017
* אביחי צור, 'ואירא כי עירֹם אנכי ואחבא' – ביקורת על ספרו של דרור בונדי, איכה – תרגום המסורת בהגותו של אברהם יהושע השל, מבוע נ (קיץ תשס"ט), עמ' 93–100.
* .

## הערות שוליים

קטגוריה:חוקרי יהדות
קטגוריה:חוקרי מחשבת ישראל
קטגוריה:עורכים ספרותיים ישראלים
קטגוריה:מתרגמים מאנגלית לעברית
קטגוריה:בעלי תואר דוקטור מאוניברסיטת בר-אילן
קטגוריה:בוגרי ישיבת שיח יצחק
קטגוריה:ישראלים שנולדו במאה ה-20
ז'מאלדין חודז'ניאזוב

**ז'מאלדין עבדולחליטוביץ' חודז'אניאזוב** (ברוסית: **Джамалдин Абдухалитович Ходжаниязов**, בטורקמנית: **Jamaldin Abduhalitowiç Hojanyýazow**, או Җамалдин Абдухалитович Хоҗаныязов; נולד ב-18 ביולי 1996) הוא כדורגלן טורקמני-רוסי המשחק עבור אקרון טוליאטי מהליגה הרוסית השנייה. אויגורי במוצאו.

## ביוגרפיה
חודז'ניאזוב נולד בטורקמניסטן, בעיר באירמאלי. הוא דובר רוסית שוטפת.

## קריירה
### קריירת מועדונים
הוא בוגר בית הספר לספורט של צ'ילנזר טשקנט. מאמנו הראשון היה גרגורי רוזייב. בהמשך, הוא שיחק עבור קבוצת "אקדמיה" טוליאטי.

בחורף 2012 הוא עבר לזניט סנקט פטרבורג, חתם על חוזה ל-3 שנים. ב-26 ביולי 2013 הוא עשה את הופעת הבכורה שלו בליגה במשחק מול קובאן קרסנודאר.

הוא הושאל למועדון הדני AGF ב-31 באוגוסט 2015, כשזניט מאפשרת סעיף שבו המועדון הדני יוכל לרכוש את כרטיס השחקן שלו לאחר סיום תקופת ההשאלה. את החוזה שלו יש הסתיים ביולי 2017.

ב-2 בדצמבר 2017, הוא חזר לרוסיה וחתם על חוזה עם דינמו סנקט פטרבורג.

בקיץ 2018 עבר לבלטיקה קלינינגרד, אך זמן קצר לאחר מכן חתם באורל מליגת העל הרוסית.

### קריירה בנבחרת
הוא החל להופיע בנבחרת הנוער הרוסית ב-2012. הוא השתתף בהרכב הנבחרת בטורניר לזכר ויקטור באניקוב שבו הוא שיחק ארבעה משחקים. בטורניר, הנבחרת סיימה במקום השני, לאחר שהפסידה בגמר בפנדלים לאוקראינה.

הוא היה בהרכב הנבחרת לאליפות אירופה עד גיל 17, ב-2013. במשחק הראשון, הוא הבקיע את שער הבכורה בנבחרת. בטורניר ההוא, הוא שותף בכל חמשת משחקים של נבחרת רוסיה בכדורגל עד גיל 17, שסכתה באותה שנה באליפות אירופה. הוא גם השתתף בגביע העולם עד גיל 17 באותה שנה.

מאוחר יותר הוא ייצג את נבחרת רוסיה עד גיל 19 באליפות אירופה 2015, היכן שרוסיה סיימה במקום השני.

## תארים
### קבוצתיים
* אליפות רוסיה: 2014/15
* אליפות אירופה עד גיל 17: 2013

## קישורים חיצוניים

## הערות שוליים

קטגוריה:כדורגלנים רוסים
קטגוריה:כדורגלנים טורקמנים
קטגוריה:מגני כדורגל רוסים
קטגוריה:מגני כדורגל טורקמנים
קטגוריה:אויגורים
קטגוריה:כדורגלני אורהוס
קטגוריה:כדורגלני אמקאר פרם
קטגוריה:כדורגלני זניט סנקט פטרבורג
קטגוריה:כדורגלני דינמו סנקט פטרבורג
קטגוריה:כדורגלני בלטיקה קלינינגרד
קטגוריה:כדורגלני אורל
קטגוריה:כדורגלני באטה בוריסוב
קטגוריה:כדורגלני סומגאיט
קטגוריה:רוסים שנולדו ב-1996
יחסי אנדורה–סרביה

**יחסי אנדורה–סרביה** הם היחסים הדיפלומטיים הרשמיים שבין **[[אנדורה|נסיכות אנדורה]]** לבין **[[סרביה|הרפובליקה של סרביה]]**.

## סקירה כללית
היחסים הדיפלומטיים הרשמיים שבין אנדורה לסרביה כוננו בשנת 2005. שר החוץ של סרביה ביקר באנדורה באוקטובר 2010.

## יחסים כלכליים
* בשנת 2016, שווי הסחורה שיוצאה מסרביה לאנדורה הגיעה לסך 6.55 אלף דולר אמריקאי והיא כללה מים בטעמים וכפפות לסריגה. באותה שנה, שווי הסחורה שיוצאה מאנדורה לסרביה הגיעה לסך 133 אלף דולר אמריקאי והיא כללה בעיקר מעגלים חשמליים, חלקי מנועים חשמליים, ציוד רדיו ועוד.
* בשנת 2014, שווי הסחורה שיוצאה מסרביה לאנדורה הגיעה לסך 92.8 אלף דולר אמריקאי והיא כללה בעיקר מכוניות. באותה שנה, שווי הסחורה שיוצאה מאנדורה לסרביה הגיעה לסך 90 אלף דולר אמריקאי והיא כללה בעיקר קצפי גילוח.

## ייצוג
* אנדורה אינה מיוצגת בסרביה, הן בדרג השגרירות והן בדרג הקונסולרי.
* סרביה אינה מיוצגת באנדורה, הן בדרג השגרירות והן בדרג הקונסולרי.

## הערות שוליים

קטגוריה:ערכים ללא קטגוריות פיזיות - יחסי חוץ
תרפיית חלקיקים

**תרפיית חלקיקים** (באנגלית: **Particle Therapy**) היא סוג של טיפול רדיו-תרפי חיצוני אשר משתמש בחלקיקים כמו פרוטונים, ניטרונים ויונים במטרה להילחם בסרטן. טיפול זה שונה בפעולתו מאשר טיפול בפוטונים ולכן נפרד מתרפיה זו, למרות שגם הם חלקיקים.

## שיטת פעולה
ממוזער|כמות האנרגיה הנספגת בתאים מפרוטונים, בהשוואה לקרני רנטגן
בתרפיית חלקיקים, מטפלים בסרטן על ידי האצת החלקיקים במאיץ חלקיקים (סינכרוטרון או ציקלוטרון) למהירות המתאימה. ככל שהמהירות יותר גבוהה, כך האנרגיה של החלקיקים גדלה והם בעלי יכולת חדירה עמוקה יותר לגוף. כאשר החלקיק מגיע לתאי הגידול מהירותו קטנה. ברגע שהחלקיק נע מספיק לאט דרך התאים, הוא משחרר את רוב האנרגיה שלו בטווח מאוד קצר הנקרא שיא בראג. תכונה זו מאפשרת לעשות טיפול מאוד מדויק ולהסב נזק מינימלי לתאים הבריאים מסביב. זאת בניגוד לטיפול פוטוני (כגון קרינת רנטגן) אשר משחרר את האנרגיה שלו מכניסתו בשכבת העור וממשיך לשחרר את האנרגיה בכל זמן מעברו בגוף. הטיפול נועד בעיקר למקרים שבהם הגידול נמצא ליד או בתוך איבר חשוב לגוף (כמו המוח, עמוד השדרה), ולטיפול אצל ילדים כדי למזער את הנזק שייגרם להם בטווח הארוך

ישנן מספר השערות לסיבה שבגללה תרפיית חלקיקים יעילה יותר מאשר תרפיית פוטונים. סיבה אחת היא שקרני הרנטגן מתפשטים על שטח רחב יותר ורוב הקרניים מפספסות את דנ"א המטרה, ואילו היונים שנעים לאט יותר פוגעים יותר בתכיפות. סיבה אחרת, היא שקרני הרנטגן פוגעות רק בסליל אחד של הדנ"א, דבר שמאפשר לתא לתקן את עצמו ולחדש את הדנ"א שלו, ואילו היונים פוגעים קשה יותר (פוגעים בשני הסלילים), דבר המקשה על התא לתקן את עצמו. השערה אחרת היא שהתא הסרטני משתמש בהרבה חמצן ולא מאפשר יצירה של רדיקלים חמצניים, ובכך מקשה על קרני הרנטגן לעשות נזק נוסף לתא. היונים לעומת זאת, אינם מושפעים מכמות החמצן בתא ומסבים יותר נזק.

על אף שקיימים יתרונות לטיפול בחלקיקים על פני טיפול פוטוני, הטיפול אינו נפוץ במיוחד בשל חסרונותיו המובהקים. הטיפול עצמו מאוד יקר ואינו זמין בכל בית חולים, מאחר שכדי לאפשר טיפול יעיל דרושים מאיץ חלקיקים וכוון - שני מכשירים שתופסים נפח גדול ויקרים מאוד לתפעול.

הטיפול הראשון בתרפיית חלקיקים נעשה בכלטרברידג', ליד ליברפול בבריטניה בשנות החמישים. וכיום (נכון ליוני 2017) ישנם אחד עשר מתקני תרפיית חלקיקים של יוני פחמן ושישים וארבעה מתקני תרפיית פרוטונים.

## קישורים חיצוניים

*
## הערות שוליים

קטגוריה:רדיותרפיה
קטגוריה:טכנולוגיה רפואית
קטגוריה:טיפול בסרטן
קטגוריה:קרינה
קטגוריה:רדיואקטיביות
קטגוריה:פיזיקה רפואית
שיחת היום

**שיחת היום** היא תוכנית אקטואליה יומית בערוץ רשת 13, לאחר ששודרה בעבר בערוץ 2 אצל הזכיינית רשת. את התוכנית מנחה לוסי אהריש. התוכנית שודרה בתחילה בימי חול משעה 17:15 עד 18:00, והחל מ-2024 משודרת בימי חול מ-17:00.
התוכנית בוטלה ב-15 בינואר 2019, כחלק ממהלכי מיזוג רשת-עשר, וחזרה לשידור ב-13 באוגוסט 2023.

## היסטוריה
התוכנית עלתה לשידור לראשונה בנובמבר 2015 בימים בהם שידרה רשת בערוץ 2.

ב-14 באוקטובר 2015, התבטאה אהריש בתוכניתה "שיחת היום" בדאגה בנוגע ליחסי ערבים ויהודים ובנוגע להשלכות של גל הטרור הפלסטיני והמהומות של ערביי ישראל באוקטובר 2015, ועל עתיד החברה הערבית ובמיוחד על צעיריה. בדבריה גינתה בחריפות את הטרור הערבי ואת ההנהגה הערבית שבמקום להרגיע את הרוחות מסיתה לאלימות. בנוסף לכך, שללה את הטענה הפלסטינית שעליית יהודים להר הבית מצדיקה טרור ומעשי רצח של חפים מפשע.

בדצמבר 2016 גילוי דעת של אהריש בנושא טבח אזרחים במלחמת האזרחים בסוריה הכה גלים והפך לסרטון ויראלי בעל תפוצה נרחבת בעולם.

ב-4 בספטמבר 2017 שודרה התוכנית האחרונה בערוץ 2, שלאחריה עברה אהריש להנחות יחד עם אודי סגל את התוכנית "לפני החדשות" ברשת 13. היא עזבה את התוכנית במטרה להתמקד בפרויקטים אחרים ב"רשת".

ב-29 באפריל 2018 חזרה התוכנית לשידור בערוץ רשת 13 במקום התוכנית "הערב" שהוצאה מלוח השידורים.

ב-16 בדצמבר 2018 הודיעה רשת שהתוכנית לא תמשיך לערוץ הממוזג ותוחלף בתוכנית אחרת של יעקב אילון, מה שהביא לזעם אצל אהריש וצוות התוכנית, וכן לעצומה שפועלת למנוע את ביטול התוכנית.

ביולי 2023 פורסם בעמוד האינסטגרם של אהריש כי התוכנית צפויה לחזור למרקע.

ב-13 באוגוסט 2023, התוכנית חזרה לשידור שתפסה את משבצתה של "הכל כלול" ששודרה בשעה 16:00.

ב-24 באפריל 2024, פורסם שהתוכנית תמשיך להיות משודרת מהשעה 17:00 בכל יום החל מ-30 באפריל 2024.

## ראו גם
* לפני החדשות
* פגוש את העיתונות
* העולם הבוקר

## קישורים חיצוניים
* אתר שיחת היום באתר רשת
* 
* 
* 

## הערות שוליים

קטגוריה:תוכניות טלוויזיה ישראליות
קטגוריה:תוכניות חדשות ואקטואליה
קטגוריה:תוכניות טלוויזיה ישראליות שעלו לשידור בשנת 2015
קטגוריה:ערוץ 2: תוכניות וסדרות
קטגוריה:רשת: תוכניות וסדרות
קטגוריה:חדשות 13
Angels Cry

**Angels Cry** (בעברית: **מלאכים בוכים**) הוא שיר של הזמרת מריה קארי מתוך אלבומה Memoirs of an Imperfect Angel. השיר יצא כסינגל החמישי והאחרון מהאלבום ב-26 בינואר 2010 על ידי דאף ג'אם.

השיר הגיע למקום ה-89 במצעד השירים שביפן.

## רקע וכתיבה
השיר נכתב על ידי קארי עצמה, טריקי סטיוארט, ג'יימס "ביג ג'ים" וויט וקריסטל ג'ונסון והופק על ידי השלושה הראשונים.

לשיר ישנן שתי גרסאות כאשר גרסה אחת היא הגרסה המקורית של השיר שמופיעה באלבום ואילו הגרסה השנייה היא גרסת רמיקס בשיתוף הזמר ני-יו אשר הייתה צריכה להיכלל באלבום רמיקסים בשם "Angels Advocate" אך לבסוף האלבום נגנז והשיר יצא כסינגל רשמי מהאלבום בתאריך ה-23 בפברואר 2010. לפני שהשיר עצמו מתנגן באלבום קדם לו קטע מעבר תחת השם "(Angel (The Prelude" בו מריה משתמשת בקול "המשרוקית" שלה בלבד.

מבחינה לירית השיר מדבר על ניסיון לתקן מערכת יחסים שבורה וכי אהבה אמיתית מתרחשת פעם אחת אם כי יש כאלה שמרפשים את המילים גם כאהבה לאלוהים.

## הצלחה
בארצות הברית השיר הגיע למקום ה-26 במצעד השירים למבוגרים והיה לשיר ה-8 של קארי שנכנס למצעד זה ולראשון של ני-יו ובנוסף הוא היה השיר השני מהאלבום לעשות זאת ובכך בפעם הראשונה בקריירה שלה קארי הצליחה להכניס שני שירים למצעד זה מאותו אלבום מאז אלבומה השישי.

במצעד ההיפ-הופ וה-R&B השיר הגיע למקום ה-90 אך במצעד שירי ה-R&B הבריטי הגיע למקום ה-28. באופן כללי השיר לא זכה להצלחה בעולם, בין המדינות הבודדות בהם השיר הצליח היה דרום קוריאה בו השיג השיר קצת הצלחה כאשר הגיע למקום ה-4 במצעד השירים הדיגיטליים.
הקליפ לשיר בוים על ידי בעלה לשעבר של קארי ניק קאנון. הקליפ מתחיל בו רואים את קארי הולכת בגשם ופוגשת את ני-יו באולפן ההקלטות ולאחר מכן הם שרים את השיר יחד באולפן ההקלטות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי מריה קארי
קטגוריה:שירים באנגלית
קטגוריה:שירים שנכתבו על ידי מריה קארי
קטגוריה:וידאו קליפים שבוימו על ידי ניק קאנון
קטגוריה:שירים על מלאכים
קטגוריה:בלדות משנות ה-2000
קטגוריה:בלדות R&B עכשוויות
חוק המכינות הקדם-צבאיות

**חוק המכינות הקדם-צבאיות, התשס"ח-2008** נחקק בשנת 2008 לשם הסדרת פעילותן של המכינות הקדם-צבאיות בישראל. החוק נכנס לתוקף ב-1 בינואר 2009.

## היסטוריה חקיקתית
ב-30 ביולי 2008 אישרה הכנסת את חוק המכינות הקדם-צבאיות, התשס"ח-2008. החוק נכנס לתוקף בתחילת שנת 2009.

את הצעת החוק יזמו חברי הכנסת מיכאל מלכיאור ולימור לבנת. דברי ההסבר להצעת החוק עמדו על מהותן של המכינות:

המשך דברי ההסבר עסק בתקצובן של המכינות:

בדצמבר 2009 התקין שר החינוך, גדעון סער, את תקנות המכינות הקדם-צבאיות (הכרה במכינה קדם-צבאית), התשס"ח-2009, המפרטות את תהליך ההכרה במכינה ואת הפיקוח עליה.

## הוראות החוק
זהו חוק קצר בן ארבעה סעיפים בלבד. החוק מגדיר מכינה קדם-צבאית: "מסגרת חינוכית המיועדת בעיקרה למיועדים לשירות ביטחון וליוצאי צבא, ושמטרותיה הכנת החניכים לשירות מלא בצבא הגנה לישראל וחינוך למעורבות חברתית ואזרחית".

החוק הסמיך את מנכ"ל משרד החינוך להכיר במכינה קדם-צבאית, בהתאם לכללים שקבע שר החינוך. עם הקמת משרד ההתיישבות בשנת 2020 הועברו אליו סמכויות אלה. תקציבה של מכינה מוכרת הוא פונקציה ליניארית של מספר חניכיה. בשנת 2017 היה התקציב 25,474 ש"ח לחניך.

עיקר הסדרת פעילותן של המכינות נעשה בתקנות המכינות הקדם-צבאיות (הכרה במכינה קדם-צבאית), תש"ע-2009. התקנות מפרטות את התנאים להכרה במכינה קדם-צבאית ואת אופן הגשת הבקשה להכרה. עוד קובעות התקנות שהפיקוח על פעילות המכינה יהיה בידי משרד החינוך ומשרד הביטחון.

## קישורים חיצוניים
* 
* 
* 
* 

## הערות שוליים

המכינות הקדם-צבאיות
קטגוריה:הכנסת השבע עשרה: חקיקה
קטגוריה:מכינה קדם-צבאית
קטגוריה:2008 בישראל
אלחנן שילה

**אלחנן שילה** (נולד ב-1972) הוא הוגה דעות, חוקר ומרצה בהגות יהודית מודרנית, ספרות עברית, הגות ציונית וקבלה.

## ביוגרפיה
שילה נולד בירושלים, למד בישיבה התיכונית נתיב מאיר ולאחר מכן בישיבת ההסדר הר עציון. למד בחוג למחשבת ישראל באוניברסיטה העברית ואת הדוקטורט כתב במחלקה לספרות עם ישראל באוניברסיטת בר-אילן.

## הגותו וספריו
עבודת הדוקטורט שכתב יצאה לאור כספר "הקבלה ביצירת ש"י עגנון" (הוצאת אוניברסיטת בר-אילן 2011).

שילה היה רכז פרויקט בראשותו של פרופ' צבי מרק, שהוציא לאור מהדורה מדעית של "כל סיפורי רבי נחמן מברסלב" (2014).

כמו כן, הוציא שילה לאור מכתב יד, ביאורים של הרב דוד כהן ("הנזיר") על הספר עץ חיים של ר' חיים ויטל ("אור הרזים" 1999), ועל הספר קל"ח פתחי חכמה המיוחס לרמח"ל ("פתחי הפרדס" 2009), במסגרת עבודתו במכון נזר דוד.

משנת 2009 התחיל שילה לפרסם את הגותו במוסף שבת של עיתון "מקור ראשון". במאמרו "התגלות אלהית בטקסט אנושי" הוא הצביע על אופי אפולוגטי, לשיטתו, של "שיטת הבחינות" של הרב מרדכי ברויאר והציע תפיסת התגלות שונה מהמסורתית: לדעת שילה, רק את הרכיבים שבהם ישנה קפיצה ופריצה דתית ומוסרית במקרא, מעבר למה שמקובל במזרח הקדמון, אכן ניתן לראות כביטוי של התגלות. פרסום המאמר הביא להפסקת עבודתו במכללת אורות ישראל ובמכון נזר דוד.

בשנת 2017 יצא ספרו יהדות קיומית (שוקן) הבא לתת תשתית הגותית לאוכלוסייה הנמצאת בין דתיות וחילוניות, ולהציע דגם של "יהדות רצופה בין הלכה וחילוניות" וקיום מצוות רך יותר, שאיננו נובע מתוך מחויבות להלכה אלא מתוך הזדהות עם התכנים של המצוות, שחלקים מהם יכולים להיות משמעותיים גם בימינו. פרופ' רון מרגולין כתב על ספרו: "כתוב בבהירות ובפשטות, מעורר לחשיבה ומאתגר את הקורא בפתרונות יצירתיים ולא שגרתיים לשלל סוגיות המעסיקות את החברה הדתית. בין נושאי הספר: קיום מצוות ללא מְצַוֶּה, משבר הגיור, כשרות וצמחונות, התגלות אלוהית בטקסט אנושי, הלכה ומעמד האישה, הומוסקסואליות ומיניות, חזון הגאולה ובניית בית המקדש.".

בשנת 2024 יצא ספרו "סיפורה של קבוצת שכם (1973-1969) חוליה נשכחת בתולדות ההתנחלות".

## משפחה
ד"ר אלחנן שילה הוא בנם של המשפטן פרופסור שמואל שילה וההיסטוריונית פרופ' מרגלית שילה ואח של שופט בית המשפט המחוזי בתל אביב נפתלי שילה. נשוי לד"ר יערה שילה, מייסדת קואליציה חברתית לחינוך מלידה, מרצה במכללת אפרתה, פעילה חברתית וחברת מועצת עיר מטעם סיעת התעוררות. לבני הזוג ארבעה ילדים. מתגורר בירושלים.

## קישורים חיצוניים

* אלחנן שילה, "הפתרון למשבר הגיור, חזקת יהדות בנישואין", מוסף שבת של מקור ראשון, 5.11.2010
* אלחנן שילה, "תוך וקליפה: אל מעבר למודרניזם ופוסט מודרניזם", מוסף שבת של מקור ראשון, 12.10.2011
* ד"ר משה מאיר, " הגות עם צלקות מאבק", השילוח 7, נובמבר 2017
* 
*Allan Brill, "Interview with Elchanan Shilo", The Book of Doctrines and Opinions, 24.12.2017.
* 

## הערות שוליים

קטגוריה:בוגרי ישיבת נתיב מאיר
קטגוריה:בוגרי ישיבת הר עציון
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מאוניברסיטת בר-אילן
קטגוריה:ישראלים שנולדו ב-1972
סקסטיוס ניגר

**סקסטיוס ניגר** (**Sextius Niger**; המחצית הראשונה של המאה ה-1 לספירה) היה סופר רומאי שכתב על פרמקולוגיה בזמן שלטונו של אוגוסטוס קיסר או מעט מאוחר יותר. ייתכן והוא זהה לבנו של הפילוסוף קווינטוס סקסטיוס , שהמשיך את האסכולה הפילוסופית שלו .

## חייו ויצירתו
[שמאל|ממוזער|[דיוסקורידס (בתמונה) השתמש בסקסטיוס ניגר כמקור לחיבור הפרמקולוגי שלו.]]
מתוך דבריהם של פדניוס דיוסקורידס ופליניוס הזקן, המזכירים את חיבורו, ניתן לקבוע את זמן כתיבתו לתקופה שאחרי שיובה השני, מלך מאוריטניה, כתב את מאמרו על החלבלוב, שדיוסקורידס ופליניוס הכירו מניגר, ולפני שפליניוס עצמו כתב את חיבורו, תולדות הטבע. כלומר: בין סוף המאה ה-1 לפנה"ס ועד המחצית הראשונה של המאה ה-1 לספירה. קייליוס אורליאנוס  (acut. 3, 16, 134) מאפשר לנו לצמצם עוד יותר את התאריך האפשרי, בכך שציין אותו כחברו של טוליוס באסוס (Tullius Bassus), המצוטט על ידי סקריבוניוס לארגוס (121); מאחר שסקריבוניוס כתב בין תחילת שנות ה-40 לאמצעם, זה מצמצם את תקופתו ללפני שנת 40.

חיבורו הפרמקולוגי נכתב ביוונית ועל פי ארוטיאנוס שמו היה περὶ ὕλης ("על חומר", "על חומרים [רפואיים]"). דיוסקורידס מכנה אותו תלמידו של אסקלפיאדס איש ביתיניה ומדבר באופן פוגע עליו ועל אחרים מאותה אסכולה על חוסר תשומת לב בחקירת התרופות שהם ממליצים עליהן.
הוא מציין דוגמאות לאמירות של ניגר שלטענתו לא נבדקו, ובהן שאלווי מופק בארץ יהודה.
למרות הזלזול הזה, נראה ברור שניגר היה מקור עיקרי עבור דיוסקורידס כפי שהיה גם עבור פליניוס. ספרים רבים של פליניוס כוללים רצפים ארוכים בעלי דמיון רב לדיוסקורידס; ולגבי כל הספרים הללו פליניוס מציין את ניגר כאחד ממקורותיו. בניגוד לדיוסקורידס, פליניוס כותב על ניגר בהערכה רבה ומכנה אותו "סופר רפואי שקדן מאד" ("diligentissimus medicinae"), וגם קלאודיוס גלנוס העריך אותו מאוד. חיבורו עסק בהשפעות התרופתיות על צמחים ובעלי חיים; את הקשר שלו לאמונות עממיות ניתן לראות בהערותיו על בעלי זנב: "סקסטיוס אומר שתשוקה מינית מוגברת על ידי אכילתם, אם הם נשמרים בדבש לאחר שהוסרו מהם האיברים הפנימיים, הראש והרגליים, אולם הוא מכחיש שניתן לכבות איתם אש".

רבים סבורים שסקסטיוס ניגר היה גם פילוסוף, בנו של קווינטוס סקסטיוס ויורשו כראש אסכולה לפילוסופיה שפרחה לזמן קצר סביב זמנו של אוגוסטוס, אולם גוועה עד לזמנו של סנקה. לאסכולה היה דמיון מסוים לסטואיזם, והיא המליצה על צמחונות; למרות שסקסטיוס האב כתב ביוונית, לפילוסופיה היה אופי רומאי.

## הערות שוליים

קטגוריה:פרמקולוגים
קטגוריה:רומאים בתקופת הקיסרות
קטגוריה:מחברים כותבי יוונית
קטגוריה:אישים שחיו במאה ה-1 לפנה"ס
קטגוריה:אישים שחיו במאה ה-1
יצא לתרבות רעה

**יצא לתרבות רעה** הוא ביטוי עברי מתקופת התנאים שמשמעותו עזיבת דרך החיים של התורה, בדרך כלל לטובת דרך אלילית או יצרית. בדברי חז"ל נאמר ביטוי זה על כמה אישים שפרשו מדרך התורה. אחת הדמויות הידועות ביותר בהקשר זה היא אלישע בן אבויה. הביטוי מוזכר גם לגבי אבשלום, דואג האדומי ואחרים.

ביטוי דומה הוא "שנה ופירש" שמשמעותו היא לומד תורה שהפסיק את תלמודו ופרש לדרך שונה. הביטוי "תרבות רעה" מצוי אף הוא בספרות חז"ל לציון התנהגות וארחות חיים שליליים.

## מקורות הביטוי
ביטוי זה מופיע בספרות חז"ל פעמים רבות. כמה מהן:
*  בספרא נאמר שאין לתת צדקה כאשר זו עלולה לגרור את מקבל הצדקה לתרבות רעה: "אם החזקת אפילו ארבעה וחמשה פעמים חזור והחזק תלמוד לומר והחזקת בו, יכול אפילו אתה מפסידו לתרבות רעה תלמוד לומר עמך".
* לדעת אביי, מנחם, שהיה אב בית דין בימי הלל הזקן, יצא לתרבות רעה: "יצא מנחם ונכנס שמאי. להיכן יצא? אביי אמר: יצא לתרבות רעה".
* ב מובא: "בנוהג שבעולם אדם שאומר לו חברו פלוני 'הכה לבנך' יורד עמו עד לחייו, ומה תלמוד לומר "חושך שבטו שונא בנו"? ללמדך שכל המונע בנו מן  סוף בא לתרבות רעה ושונאהו. שכן מצינו בישמעאל שהיו לו געגועים על אברהם אביו ולא רדהו ויצא לתרבות רעה ושנאהו והוציאו מביתו ריקם".
## שימושים בביטוי
* בספר מנורת המאור כותב לגבי חינוך הבנים: 
*הרמ"א כותב לגבי נידוי: "ומנדין למי שהוא חייב נידוי, ואפילו יש לחוש שעל ידי כן יצא לתרבות רעה, אין לחוש בכך".
* הראי"ה קוק בספר אורות התורה כותב על אחת הסיבות ליציאה לתרבות רעה: 

## קישורים חיצוניים
* הרב דב ביגון, קשה תרבות רעה בתוך ביתו של אדם, באתר ערוץ מאיר
* יָצָא-לְתַרְבּוּת-רָעָה, באתר האקדמיה ללשון העברית

## הערות שוליים

קטגוריה:ניבים וביטויים חז"ליים
קטגוריה:יציאה בשאלה
(Pronounced 'Lĕh-'nérd 'Skin-'nérd)

**(Pronounced 'Lĕh-'nérd 'Skin-'nérd)** הוא אלבום הבכורה של לנרד סקינרד, שיצא לאור ב-1973. האלבום כולל כמה מהשירים הידועים ביותר של הלהקה, ביניהם "Gimme Three Steps", "Simple Man", "Tuesday's Gone" ו-"Free Bird", אשר הביאו לפריצת דרכה של הלהקה.

## סקירה
הבסיסט לאון וילקינסון עזב את הלהקה במהלך השלבים הראשונים של הקלטת האלבום לאחר שניגן בשני שירים בלבד. גיטריסט להקת הסטרוברי אלארם קלוק אד קינג נתבקש למלא את מקומו של וילקינסון על הבס במשך שאר ההקלטות, כאשר וילקינסון כבר כתב את מרבית קטעי הבס. עזיבה זו השאירה את סקינרד עם רק שישה חברי להקה רשמיים בזמן יציאת האלבום. לאחר שובו של וילקינסון ללהקה, אד קינג עבר לנגן בגיטרה חשמלית וכך יכלו לשחזר את ליווי הגיטרה המשולשת במהלך ההופעות החיות. וילקינסון חזר ללהקה לקראת תום ההקלטות ומופיע בצילום עטיפת האלבום. האלבום הפך לאלבום זהב ב-18 בדצמבר 1974, ולפלטינה כפולה ב-21 ביולי 1987, על ידי RIAA. האלבום הגיע למיקום שיא של 27 בבילבורד 200 בשנת 1975.

האלבום יצא לאור מחדש בשנת 2001 כגרסה מורחבת עם רצועות בונוס, הכולל גרסאות דמו משירים רבים באלבום. מכירות האלבום ב-2014 הוערכו בכ-2 מיליון יחידות ברחבי העולם.

## עטיפת האלבום
עטיפת האלבום צולמה ברחוב הראשי בעיר ג'ונסבורו, ג'ורג'יה ובה נראים משמאל לימין: ליאון וילקסון, בילי פאוול (יושב), רוני ואן-זנט, גארי רוסינגטון (יושב), בוב ברנס, אלן קולינס ואד קינג.

לאחר מותו של גארי רוסינגטון ב-2023 לא נותרו בין החיים אף לא אחד ממחברי הלהקה בתמונה.

## ביקורת

האלבום *Pronounced 'Lĕh-'nérd 'Skin-'nérd* הביא מיד לפריצת הדרך של הלהקה בעולם הרוק. בשנת 2003, המגזין "רולינג סטון" דירג את האלבום במקום ה-403 ברשימה שלו של 500 האלבומים הגדולים בכל הזמנים.

## רשימת השמעה

## צוות

; לנרד סקינרד

* רוני ואן-זנט – שירה, מילים
* גארי רוסינגטון – גיטרה מובילה ב-"Tuesday's Gone" ,"Gimme Three Steps", "Things Goin' On", "Poison Whiskey", "Simple Man", גיטרת קצב בשאר השירים, גיטרת סלייד ב-"Free Bird"
* אלן קולינס – גיטרה מובילה ב-"I Ain't The One" ,"Simple Man" ו-"Free Bird", גיטרת קצב בשאר השירים
* אד קינג – גיטרה מובילה ב-"Mississippi Kid", בס בכל שאר הרצועות מלבד "Mississippi Kid" ו-"Tuesday's Gone"
* בילי פאוול – קלידים
* בוב ברנס – תופים מלבד ב-"Tuesday's Gone"

; צוות נוסף

* אל קופר (רוזוולט גוק) – בס, מלוטרון וקולות רקע ב-"Tuesday's Gone", מנדולינה ותוף בס ב-"Mississippi Kid", אורגן ב-"Simple Man", "Poison Whiskey" ו-"Free Bird", מלוטרון ב-"Free Bird"
* רוברט ניקס – תופים ב-"Tuesday's Gone"
* בובי הול – כלי הקשה ב-"Gimme Three Steps" ו-"Things Goin' On"
* סטיב כץ – מפוחית ב-"Mississippi Kid"

; טכני

* אל קופר – מפיק, מהנדס
* בובי לנגפורד – מהנדס
* רודני מילס – מהנדס
* תומאס היל – צילום
* מייקל דיהל – עיצוב

## קישורים חיצוניים

## הערות שוליים

קטגוריה:אלבומי חברת MCA רקורדס
קטגוריה:לנרד סקינרד
קטגוריה:ערכים שבהם תבנית בריטניקה אינה מתאימה
קטגוריה:אלבומים באנגלית
אמנדה ראיין

**אמנדה ראיין** (באנגלית: **Amanda Ryan**; נולדה ב-10 באוקטובר 1971) היא שחקנית אנגלייה.

## ביוגרפיה
ראיין נולדה בלונדון. היא למדה משחק באקדמיה המלכותית לאמנות הדרמה. תפקידה הידוע ביותר הוא בדמות סרג'נט קרי רוג'רס בסדרת הדרמה קומית הפופולרית "לגדול בלי בושה". היא מוכרת גם מהופעתה בווידאו קליפ "Walk Away" של להקת Funeral for a Friend.

ב-1998 גילמה ראיין את לטיס הווארד, המאהבת הבדיונית של דוכס נורפוק, בסרט הקולנוע זוכה האוסקר "אליזבת" בכיכובה של קייט בלאנשט.

ב-1997 שיחקה ראיין בתפקיד ג'ואנה בסרט "מטרולנד" המבוסס על רומן באותו שם מאת ג'וליאן בארנס שיצא לאור ב-1980. היא כיכבה בפרק "The Daughters of Cain" בסדרה "המפקח מורס בתפקיד קיי ברוקס. עוד הופיעה בהפקות כגון הסדרה "Attachments" בערוץ BBC2, הסרט "בריטניק", והעיבוד הטלוויזיוני של "ההגדה לבית פורסייט". ב-1999 השתתפה בסרט הטלוויזיה "דייוויד קופרפילד" של ה-BBC, עיבוד לרומן באותו שם מאת צ'ארלס דיקנס. ב-2007 שיחקה בתפקיד וריטי רייט באופרת הסבון "איסטאנדרס".

בתיאטרון שיחקה ראיין בהפקות בריטיות של המחזה "קרוב יותר" מאת פטריק מרבר, במחזה "Otherwise Engaged" מאת סיימון גריי, במחזה "The Wood Demon" מאת אנטון צ'כוב, וגילמה את קאתי בעיבוד הבימתי של אפריל דה אנג'ליס של הרומן "אנקת גבהים".

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה בריטים
קטגוריה:בוגרות האקדמיה המלכותית לאמנות הדרמה
קטגוריה:בוגרי האקדמיה המלכותית לאמנות הדרמה
קטגוריה:שחקניות תיאטרון אנגליות
קטגוריה:בריטיות שנולדו ב-1971
קטגוריה:בריטים שנולדו ב-1971
דניס סברה

ממוזער|300px|דניס סברה
[ממוזער|300px|דניס סברה, צולם ב[דבלין]] 
ממוזער|300px|דניס סברה
ממוזער|300px|דניס סברה
**דניס סברה** (באנגלית: **Dennis Sabre**) היא כבאית מתוצרת יצרנית כבאיות ורכבים ייעודיים לשדות תעופה **Dennis Specialist Vehicles**  הבריטית אשר יוצרה  בין השנים 1995–2007.

מטה ומפעל החברה ממוקם ב"Guildford"  במחוז סארי בבריטניה.

## דגמים
* "Sabre"
* "Sabre ML"
* "Sabre XL"

## מאפיינים
* צוות: 6 כבאים 
* הנעה: 4x2
* גוף הרכב  מרותך מסגרת אלומיניום, בנייה עם מתקן בנוי עבור משתנה של גובה המערכת 
* 3  לוקרים בכל צד,  סגורים על ידי תריס גלילה מאלומיניום 
* משאבה אחורית
* כושר מטען: 13-17 טון ציוד 
* מכל בקיבולת של 2,000 ליטר מים
* בלמים: מעצורי אוויר 
* ABS
* מערכת חשמל: 240 וולט
* תאורת עבודה: 110 וולט כולל טלסקופ פנטומטי
* שמשות חלון בטיחותיות מזכוכית - חלת שכבתית בעובי של 11מ"מ

### דגם "Sabre XL"
* צוות - 8 כבאים
* קיבולת מכל מים - 1,800 ליטר
* משאבה - 2,250 ליטר לדקה ב-7 נקודות שאיבה
* מטען - 17 טון
* 80 ליטר קצף בתא המטען
* ציוד חיתוך / הפצה הידראולי

## ראו גם
* דניס לולין
* דניס סוג N
* דניס דגר

## לקריאה נוספת
*  "דניס סברה" - תמונות
* דניס סברה - תמונות (gsmcommercials.co.uk/stock-list/Rigid_Trucks/76-Dennis_Sabre_Fire_Engine )

## קישורים חיצוניים

* 
* 
* 

## הערות שוליים

קטגוריה:כלי רכב שהושקו ב-1995
קטגוריה:כבאיות
קטגוריה:כלי רכב בריטיים
סברה
דניס דגר

**דניס דגר** (באנגלית: **Dennis Dagger**) היא כבאית  מתוצרת יצרנית כבאיות ורכבים ייעודיים לשדות תעופה **Dennis Specialist Vehicles**  הבריטית אשר יוצרה משנת 1998–2001.

סך הכול יוצרו 13 יחידות.

מטה ומפעל החברה ממוקם ב"Guildford"  במחוז סארי בבריטניה.

## דגמים
* EU06 UFL
* EU06 UFm

## מאפיינים
* צוות: 6 כבאים 
* הנעה: 4x2
* גוף הרכב  מרותך מסגרת אלומיניום, בנייה עם מתקן בנוי עבור משתנה של גובה המערכת 
* 3  לוקרים בכל צד, סגורים על ידי תריס גלילה מאלומיניום 
* משאבה אחורית
* כושר מטען: 12.5 טון ציוד 
* מכל בקיבולת של 1,800 ליטר מים
* גלגלי הצינור: 2 גלילים צינור כל אחד באורך של 54 מטר 
* מערכת חשמל: 24 וולט
* מכל דלק - 130 ליטר
* בלמים: מעצורי אוויר (מעצורים קדמיים - דיסק)
* ABS
* מתלים: קדמי חצי הפוך - קפיץ עלים. סליל אחורי ממוקם על ידי נגרר עלים

## ראו גם
* דניס לולין
* דניס סברה
* דניס סוג N

## לקריאה נוספת
*  "דניס דגר" - תמונות

## קישורים חיצוניים

* 

## הערות שוליים

קטגוריה:כלי רכב שהושקו ב-1998
קטגוריה:כבאיות
קטגוריה:כלי רכב בריטיים
דגר
הגבר המושלם (סרט, 2015)

**הגבר המושלם** הוא סרט פעולה-קומדיה אמריקאי בבימויו של פאקו קבזאס. הסרט נכתב על ידי מקס לנדיס, ומככבים בו סם רוקוול, אנה קנדריק, טים רות', ג'יימס רנסון, אנסון מאונט, מיכאל אקלונד.

הסרט עוקב אחר אישה צעירה (אנה קנדריק) המיואשת מקשרים זוגיים, אשר מגלה כי החבר החדש שלה (סאם רוקוול) הוא רוצח שכיר מקצועי בעל ערכים מיוחדים. הסרט יצא לאקרנים בארצות הברית ב-8 באפריל 2016.

## עלילה
מרתה (קנדריק) עוזבת את בן זוגה לאחר שהיא מגלה שהוא בוגד בה. בינתיים, בבית מלון כלשהו, פרנסיס (רוקוול) דופק על דלת מלון ומסביר לאישה אשר שכרה אותו להרוג את בעלה כי רצח זה דבר רע, שם על אפו אף אדום של ליצנים ויורה בה למוות. באותו זמן מתכוננת קבוצה של מתנקשים ללכוד את פרנסיס במלון. הופר, רוצח שכיר שעבד בעבר עם פרנסיס ב-CIA, נשאר ברכב המעקב, וצופה כיצד פרנסיס מכניע בקלות את המתנקשים. לאחר האירוע, מקבל הופר שיחת טלפון מהבוסים שלו, המורים לו להעמיד פנים של סוכן FBI ולהיות שותף למשטרה המקומית בניו אורלינס ולבלש גאס פטריק, אשר מונה ללכוד את פרנסיס.

למחרת, פוגשת מרתה את פרנסיס במהלך קניות בסופר, שם הוא מתחיל איתה ומזמין אותה לדייט. הזוג מבלים זמן רב יחד במהלכם מספר לה פרנסיס על עיסוקיו, אך היא לא מאמינה לו ומניחה כי הוא ציני. במהלך הטיול, פרנסיס חד החושים חש בירי של צלף לכיוונו ורוקד עם מרתה תוך התחמקות מכדורי המתנקש. לאחר מכן מבלים את הלילה ביחד.

למחרת בבוקר, פרנסיס משאיר למרתה פתק שבו הוא מבקש להמשיך את הדייט שלהם בלילה. מרתה המאוהבת מספרת הכל לשותפתה סופי, אשר מטילה ספק ביושרתו של פרנסיס. הזוג נפגש בבר באותו לילה, שם פרנסיס מזהה את אחד מאלו שניסו להתנקש בו במלון. פרנסיס יוצא איתו החוצה והורג אותו ואף מספר על זה למרתה ששוב חושבת שהוא צוחק.

אחד מהאחים במשפחת פשע כלשהי מתכנן לשכור את שירותיו של פרנסיס בשם אחיו, על מנת שפרנסיס בעל כללי האתיקה החדשים יהרוג את השוכר והעסק יישאר בשליטת האח הצעיר.

פרנסיס לוקח את מרתה לפגישה עם השוכר המיועד להתנקשות. מן המכונית, היא צופה בפרנסיס שם אף של ליצן והורג את האיש שניסה לשכור אותו. מרתה, מבינה שפרנסיס דיבר אמת על עיסוקו ונבהלת.

מאוחר יותר באותו יום, הופר וגאס באים אל מרתה ומספרים לה על עברו של פרנסיס ועל מצפונו החדש להרוג את אלו ששוכרים אותו. פרנסיס חוזר לדירה ומכה את הופר שחיכה לו שם. הוא מספר למרתה שהופר הוא לא סוכן FBI. לפני שהם יוצאים מהבית מגיעים כמה מתנקשים מטעם המאפיה, פוגעים בפרנסיס וחוטפים את מרתה.

פרנסיס מגיע לבית המאפיונרים כדי להציל את מרתה, וחושף בפני מנהיג המאפיה את בגידתו של האח הצעיר. במהלך הקרבות בין פרנסיס לאנשי המאפיה מגלה מרתה שהיא ניחנה בכישרון דומה לפרנסיס ומחסלת גם היא את אחד מהאחים. פרנסיס ומרתה עוזבים את המקום יד ביד.

## שחקנים
* סאם רוקוול, פרנסיס
* אנה קנדריק מרתה
* טים רות', הופר
* ריזה סטיב
* ג'יימס רנסון פון קרטיגן
* אנסון מאונט, ריצ'רד קרטיגן
* מייקל אקלונד, ג'וני מון
* קייטי נהרה, סופי
* ג'יידן קיין, ברוס
* דאגלס מ' גריפין, גאס פטריק
* לואיס דה סילבה ג'וניור, אספינוזה
* אלנה סאנצ'ז, דיסון.
* גארט קרוית'וף, גייג'
* כריסטופר מת'יו קוק, גרטי
* רוס גאלו, ג'ף
* וונדי מקולם, ג'וליה
* ג'ימי גונזלס, בריון בפארק
* קלי קונולי, בחורה יפה
* ג'יג'י ג'ונסון, מרתה הצעירה
* ג'ונת'ן ביליונס, ילד קטן בשם קייל
* קופר דודסון, ילד קטן בשם גורדון
* אלק רימי, צלף
* סו רוק, שרון לוץ
* מרקוס מולדין, שוטר העיר.
* בראדלי גאלו, גבר בסמטה

### פרסים

## קישורים חיצוניים

קטגוריה:סרטי 2015
קטגוריה:סרטים אמריקאיים
קטגוריה:סרטים באנגלית